En 1989 Wałęsa organizó y lideró o Comité Ciudadán d'o President d'o Sendicato Solidaridat. Formalment no yera que un cuerpo d'asesors, pero en a practica yera un tipo de partiu politico, que ganó as eslecions parlamentarias en 1989 (a oposición prenió toz os escanyos d'o Sejm que yeran subchectos a eslecions libres y toz menos un d'os escanyos d'o senato (que chusto alavez s'heba restablito). D'alcuerdo con os alcuerdes d'a mesa redona os atros escanyos, que yeran o 64%, yeran reservatos pa o Partito Comunista de Polonia y aligatos electorals. Mientes que tecnicament no yera que o President d'o Sendicato Solidaridat, Wałęsa chugaba un papel clau en a politica polaca. A fins de 1989 convenció a los liders d'aligatos formals d'os comunistas pa formar una coalición gubernamental no comunista, que sería o primer gubierno no comunista d'a esfera d'influencia d'o Bloque de l'Este. Dimpués d'este alcuerde, pa gran sorpresa d'o Partito Comunista, o Parlamento esleyó a Tadeusz Mazowiecki como Primer Menistro de Polonia. Asinas, Polonia, que seguiba estando en teoría un país comunista, encomenzó a cambear a suya economía ta un sistema de libre mercato.